**„MIÉNK A PÁLYA”**

* **Műfüves Kispályás Labdarúgó Torna –**

**VERSENYKIÍRÁS**

**A XV. kerületi Önkormányzat** 2015. szeptember 26-án rendezi meg

– négy helyszínen és 5 pályán -

**„MIÉNK A PÁLYA”**

elnevezéssel

**II. Műfüves Kispályás Labdarúgó Villámtornát.**

**1. A bajnokság rendezője**: a XV. kerületi Önkormányzat és az

 Ifjúsági és Sportközpont

 **A torna fővédnöke:** Hajdu László polgármester

**2. A bajnokság lebonyolítója**: REAC Sportiskola Sportegyesület

**3. A torna versenybizottsága:**  **Elnök:** Ábri László CSKSK sport igazgatóhelyettes

 **Tagok:** Varga József CSKSK telephelyvezető

 Sági Ferenc Sportiskola Sportegyesület elnöke

**4. A bajnokság célja:** A XV. kerületi lakosok részére szervezett – versenyszerű szabadidős sportolási lehetőség biztosítása a kerületi műfüves labdarúgó pályákon. A labdarúgás népszerűsítése, kerületi sport hagyomány teremtése, a fair-play szellemének erősítése és a közösségek kialakításának elősegítése.

**5. A bajnokság résztvevői:** 5+1 fős csapatok, két korosztályban

(A selejtezőkben és a döntőben egy csapatban csak ugyanazok a játékosok szerepelhetnek.)

 - **FELNŐTT** (14 év felettiek)

- **GYERMEK** (14 év alattiak)

 **A gyermek korosztályban a korhatár: 14 év**

(Nevezhető, aki ebben az évben december 31-ig tölti be 14. életévét, illetve annál fiatalabb. Túlkoros szerepeltetése nem engedélyezett! Aki óvás esetén nem tudja hitelt érdemlő dokumentummal – pl. diákigazolvány – igazolni életkorát, akkor a teljes csapatot kizárjuk a további küzdelmekből és eredményeit töröljük)

**6. A bajnokság időpontja:**

* A **gyermek torna** időpontja: 2015. szeptember 26. 9.00-14.00

A gyermekek részére a selejtezőt és a döntőt egy torna keretében rendezzük.

* A **felnőtt torna selejtezője**: 2015. szeptember 26. 9.00-12.00
* A **felnőtt torna döntője**: 2015. szeptember 26. 13.00-18.00

**7. A bajnokság helyszínei:** XV. kerületi műfüves labdarúgó pályák

**GYERMEK VILLÁMTORNA:**

 **Budai II. László Stadion: 2db. műfüves pálya**

(1152 Budapest, Széchenyi tér 8-10.)

**FELNŐTT VILLÁMTORNA - SELEJTEZŐK:**

1. **Kontyfa Középiskola, Szakiskola és Általános Iskola**

1156 Budapest, Kontyfa u. 5.

 **(**Megközelíthető: az óvodával szemben, a szgk-i bejáraton )

1. **Dózsa György Gimnázium és Táncművészeti Szakközépiskola**

1151 Budapest, Fő út 70.

(Megközelíthető: Bartók B. utcai bejáraton át)

1. **Czabán Általános Iskola**

1152 Budapest, Széchenyi tér 13.

(Megközelíthető: Illyés Gy. úti bejáraton át)

**DÖNTŐ:**

**A felnőtt csapatok döntő mérkőzéseit 2015. szeptember 26-án 13.00-18.00 óráig a Budai II. László Stadionban és a Czabán Iskola műfüves pályáján bonyolítjuk le!**

**8. Szabályok/tudnivalók:**

**NEVEZÉS:**

– A részvételi szándékot célszerű előre jelezni a nevezési lap kitöltésével és elküldésével a grundfoci@reacsportiskola.hu e-mail címre.

– Nevezési lap letölthető az önkormányzat honlapjáról (www.bpxv.hu).

– Gyermek és felnőtt korosztályban nevezni a torna napján – 8.00-8.45 óra között - a megadott helyszíneken, a nevezési lap leadásával lehet.

– Nevezési díj nincs.

– Nevezhető játékosok száma: minimum 6 fő, maximum 8 fő.

– A torna **két korosztályban** GYERMEK (14 év alattiak) és FELNŐTT (14 év felettiek kategóriában kerül megrendezésre.

– A torna folyamán – a selejtezőben és a döntőben- és valamennyi mérkőzésen – egy játékos csak egy(azonos) csapatban szerepelhet, így nem lehetséges a döntőbe jutott csapatoknál új játékos nevezése.

**LEBONYOLÍTÁS:**

**–** A tornát minden verseny helyszínen a jelentkező csapatok számától függően bonyolítjuk.

– A nevezett csapatokat csoportokba sorsoljuk, ahol körmérkőzésekkel dől el a sorrend

– A pálya mérete: gyermek és felnőtt: 20×38, illetve 20×40m

– A kapu mérete: gyermek és felnőtt: 2×3m,

**– Játékidő:** 2×10 **perc – futóórával, a térfélcsere beleszámít a játékidőbe**

 (A rendezők, az egyes helyszíneken, a nevező csapatok számától függően,

 a csapatok vezetőivel egyeztetve rövidebb, vagy hosszabb – de az egész játéknap folyamán

 egységes – játékidőt is megállapíthatnak)

– A csapatokra várakozási idő nincs. Amennyiben egy csapat a megadott időben nem lép pályára,

 úgy a mérkőzés eredményét 3 ponttal és 5:0-as gólkülönbséggel az ellenfél javára írjuk.

– A mérkőzés alatt a pályán csapatonként 6 fő( *1 kapus+5 mezőnyjátékos)* tartózkodhat. A mérkőzés megkezdésekor a csapatból mind a hat játékosnak a pályára kell lépnie.

– A cseréket játék közben folyamatosan kell végrehajtani a pálya „bejáratánál”. Egy csere játékos

 csak akkor léphet a pályára, ha a lecserélt játékos már elhagyta a játékteret.

– Ha valamelyik csapatban 6 főnél több játékos van a pályán, akkor az egyik pályán tartózkodó

 játékosuk két perces büntetőt kap.

**–** A mérkőzéseket a rendezők által biztosított, 4-es (gyermek) illetve 5-ös (felnőtt) méretű labdával kell lejátszani.

– Büntető területnek számít a kapu előtt 6 méteres körívű terület.

– A büntető területen belül történt szabálytalanság esetén megítélt büntetőt 7m-ről kell elvégezni.

– A becsúszó szerelés semmilyen irányból sem megengedett.

– Szabadrúgásnál a sorfal távolsága minimum 5m.

– A győzelemért 3 pont, a döntetlenért 1 pont, a vereségért 0 pont jár

– A csoporton belüli végeredmény megállapításánál a következő paraméterek döntenek, sorrendben: elért pontszám, egymás elleni eredmény, gólkülönbség, több rúgott gól, kevesebb kapott gól, büntetőrúgás, sorsolás.

– Egyenes kieséses rendszernél döntetlen esetén 3 – 3 büntető rúgásra kerül sor

– Figyelmeztetés esetén (sárga lap) a vétkes játékos 2 peres büntetőt kap és a büntetőidő lejárta után bármelyik játékos visszatérhet a játéktérre.

– Végleges kiállítás esetén, vagy a második sárga lap begyűjtése után (piros lap) 2 perc

 elteltével egy cserejátékos léphet a kiállított játékos helyére. A kiállított játékos a

 következő mérkőzésen nem szerepelhet.

– A labda csak játékvezetői sípszó után, illetve akkor kerül játékon kívülre, ha a pálya vonalait elhagyta. Ha a labda, a játéktér oldalánál hagyja el a pályát akkor álló labdából oldal berúgás, ha az alapvonalnál akkor álló labdából kirúgás vagy kidobás következik.

– A mérkőzéseket a BLSZ játékvezetői vezetik.

– Egyebekben a kispályás labdarúgás szabályai mérvadóak.

**A döntő lebonyolítása**:

 A selejtezőkből a FELNŐTT kategóriában minden helyszínről az I.- V. helyezett csapat, összesen 15 csapat jut a döntőbe.

 A döntőben a FELNŐTTEK először 3 db 5-ös csoportba sorsolva kezdik meg a küzdelmet.

 A csoport győztesek, 3-as csoportban körmérkőzésékkel döntik el az I.-III. Helyezést.

 A csoportok második helyezettjei szintén 3-as csoportban körmérkőzésékkel döntik el a IV.-VI. helyezést.

**9. Díjazás: (gyermek, felnőtt csapatok)**

I. helyezett csapatok díja:

 – a XV. kerületi Önkormányzat serlege I.

 – 8 db aranyérem és oklevél

 – 8 db sportmez

 – 8 db labda

II. helyezett csapatok díja:

 – a XV. kerületi Önkormányzat serlege II.

 – 8 db ezüstérem és oklevél

 – 8 db sportmez

 – 4 db labda

III. helyezett csapatok díja:

– a XV. kerületi Önkormányzat serlege III.

– 8 db bronzérem és oklevél

– 8 db sportmez

 – 3 db labda

 IV.-VI. helyezett csapatok díjai:

 – 8-8 db oklevél

 – 8-8 db sportmez

 – 2-2 db focilabda

**10. Egyebek**

* **A játékosok a tornán csak sima talpú cipőben léphetnek pályára.**
* **Öltözőt nem biztosítunk, ezért kérjük a sportolókat lehetőség szerint sportruházatban érkezzenek.**
* **Kérjük, hogy a csapatok – lehetőség szerint – egységes színű mezben, pólóban lépjenek pályára. (Szükség esetén megkülönböztető mezt biztosítunk.)**
* **A tornán minden csapat és játékos saját felelősségére vesz részt! Az esetlegesen bekövetkezett balesetekért – sérülésekért, az értéktárgyak elvesztéséért, a sport ruházat rongálódásáért a rendezők semmilyen felelősséget nem vállalnak.**
* **A sportszerűtlen játék, a szándékos durvaság, a játékvezetők – rendezők sértegetése a csapat azonnali és végleges kizárását vonja maga után.**
* **Az a játékos, aki a nevezés alkalmával nem tudja igazolni a személyi azonosságát, nem vehet részt a bajnokságban. A döntőbe jutott csapatokban csak a selejtezőkbe benevezett játékosok szerepelhetnek. Ezt a rendezők – az egyenlő esélyek és a sportszerűség miatt – fokozottan ellenőrzik. A jelentkezéskor és az esetleges óvás alkalmával is – igazolni kell a játékosok személyi azonosságát.**
* **A mérkőzések óvására csak a játékosok illetéktelen szerepeltetése miatt kerülhet sor, kizárólag azonnal a mérkőzés lefújását követően. Óvást a csapat kapitánya szóban közli a versenybizottság jelenlévő tagjával. A versenybizottság tagja és a játékvezető – a két csapatkapitány meghallgatása és a rendelkezésre álló dokumentumok (fényképes személyi okmányok, nevezési lapok) megtekintése után – együttesen azonnal döntést hoznak az óvásról.**
* **A rendezők a döntőbe jutott felnőtt csapatok részére meleg ebédet biztosítanak a Budai II. László Stadionban 12.15-órától.**

 **A Szervező Bizottság**